Ma nger tamawt ɣer tmurt n leqbayel ad d-naf d akken taẓuri-nsen tella seg zik maca ur ḥṣin ara dakken d taẓuri imi yuɣal d axeddim n yal aqbayli, tettban-d deg ureqqem n yexxamen,deg lebni n taleɣt, tibuqalin yeccuren d rrqem, aẓeṭṭa, ula deg cna n tlawin,d ayen yettnarnin ar ass-a;Taẓuri d allal s wayes ara d yessufeɣ wemdan tiktiwin-ines ɣer tmetti, d lebḥar leqqayen. Aṭas n tẓuriyin i yellan, ɣef aya ad d-nawi awal ɣef yiwet n tewsit iwumi qqaren amezgun ineṭṭef d tamsalt n unadi-nteɣ. Amezgun yettuneḥsab d ttawil ilaqen akken ad yaweḍ yizen ɣer medden.